Miǹkaná mí Salomóŋ. M̀fəfə́g mɔ́n ó nə miǹtag mí ésīá, akúd mɔ́n anə́ olún nyīá. 2Ákúmá lásɔ́ á mīńkɔ́d á nə́ təge ai m̀fí, hədá sósōō a kode mod áwū. 3Ǹtondôbə ǎ dzogě kig sósōō mod zie, hədá, a tsíg miǹyián mí m̀bə̂ mod zěn. 4Ǹtə́tə̄g wɔ́ wâdudu azóé, wɔ́ ńsyé wâzu ai akúmá. 5M̀fəfə́g mod wákōan bidí ábǒg ésəb, dzə́dzāā mod énye ǎ kə óyɔ̄ ábǒg mə́kwé bídí[1]. 6Ǹtótōmaamaa a nə á ńlō sósōō mod, hədá anyu m̀bə̂ mod lâsɔli mətóm. 7Bâtsog sósōō mod ai ngǎŋ á ńnə̄m, dzwé bəbə̂ bə́ bod lâman boe. 8É mod a nə́ ai fəg âbum a yə́bə məbéndé, é mod a kɔ́bɔ ekɔ́kɔbɔ a kə m̀bíl á ńdzāŋ. 9Ényɔ́ a wulu tə́tə̄lə́ a wulu mvɔí, ényɔ́ a wulu ǹkɔ́d bâyi nyé kúlan. 10Ényɔ́ ā yidi dís a dudu ǹdzǔg, ényɔ́ ā kɔ́bɔ mam mə́ ákúd a kə á ńdzāŋ. 11Anyu sósōō mod á nə etám ényiŋ, anyu ḿbə̂ mod lâsɔli mətóm. 12Zíŋ yadudu bitɔm, edǐŋ yábūdi bivǔs bísə.